Държавен вестник, бр. 26, 2018 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  26
Възможностите на екстремистки групи да 
използват радиоактивни вещества, източници 
на йонизиращо лъчение, токсични вещества и 
биологични агенти, както информационни тех-
нологии за терористични цели се увеличават.
30. Миграцията се превръща в дългосрочен 
и задълбочаващ се проблем с риск, ако не 
се управлява, да се превърне в стратегическа 
заплаха за демократичните общества и иконо-
миките в транзитните и приемащите държави. 
Ситуацията в Близкия изток, Централна Азия 
и Африка генерира рискове от повишаване на 
миграционния натиск, който влияе негативно 
върху сигурността на държавите в Европа, в 
т.ч. Република България. 
Географското положение на Република 
България предопределя постоянен поток 
от нелегални мигранти към границите ни. 
Развитието на тези процеси очертава редица 
рискове за националната ни сигурност в ико-
номически, здравен, социален и политически 
план. Рискът от преминаващи през страната 
чуждестранни бойци, инфилтрирани в миг-
рационните потоци, създава предпоставки за 
формиране на терористични и логистични 
клетки на наша територия, както и за радика-
лизиране на групи и лица, и особено на тези, 
намиращи се в маргинализирано социално-
икономическо положение.
31. Трансграничната организирана прес-
тъпност на Балканите и особено нейните 
проявления, свързани с нелегалния трафик на 
хора, с изготвянето и разпространяването на 
неистински български и чужди документи за 
самоличност, незаконни схеми за получаване 
на визи, на право за дългосрочно пребивава-
не и получаване на българско гражданство, 
а също така незаконният трафик на стоки, 
наркотици и оръжие генерират сериозни 
заплахи за сигурността и икономически за-
губи на Република България. Стремежът на 
организираните престъпни групи към бързо 
реализиране на печалби съдържа съпътст-
ващ риск, който произтича от възможното 
използване на способностите им от терорис-
тични групировки за материално, финансово 
и логистично подпомагане на тяхната дей-
ност. Организираната престъпност формира 
предпоставки за възникване на корупция и 
се възползва от нея.
32. Местоположението и значението в 
геополитически аспект на Балканския по-
луостров, разнопосочната външнополити-
ческа ориентация на държавите от региона, 
политическата несигурност и близостта до 
основните кризисни райони предопределят 
атрактивността му като оперативно поле за 
работата на редица разузнавателни служби. 
Активността им представлява траен риск за 
сигурността и на нашата страна. Тази дейност 
е насочена към придобиване на информация 
за политическите, икономическите и социал-
ните процеси, за състоянието на въоръжените 
сили и политиката на отбрана на Република 
България, както и към създаване на позиции 
за оказване на влияние върху общественото 
мнение и процесите на вземане на решения.
33. Хибридните действия срещу НАТО, 
ЕС и конкретно срещу страната ни увелича-
ват интензитета и обхвата си, което налага 
адекватно справяне с произтичащите от тях 
опасности.
В контекста на хибридните способи за 
водене на война опасност за националната си-
гурност представляват целенасочени действия 
на държави, публични и недържавни компании 
и организации, ориентирани към постигане 
на конкретни или стратегически цели. Ор-
ганизирани престъпни групи експлоатират 
възможностите на киберпространството за 
постигане на собствени интереси и реали-
зиране на планове с криминален характер. 
Терористичните групировки постоянно усъ-
вършенстват формите и методите за откриване 
на незащитени пространства и технологични 
пропуски в интернет и персоналните, корпо-
ративните и правителствените комуникаци-
онно-информационни системи, включително 
с военно и специално предназначение, с 
цел нарушаване на функционалността им. 
Използват активно киберпространството за 
открито пропагандиране на радикални идеи, 
привличане на поддръжници, манипулиране на 
общественото мнение, отправяне на заплахи 
и разпространяване на дезинформация.
34. Опасността от разпространяване на 
ОМУ и системите за тяхната доставка в све-
товен мащаб нараства. Увеличава се рискът от 
продължаващите опити на отделни държави 
да придобиват и развиват ядрен и ракетен 
потенциал за военни цели, в нарушение на 
задълженията им, произтичащи от междуна-
родното право и от наложените от междуна-
родната общност ограничения в тази област. 
Паралелно с опитите на отделни страни да 
придобият радиоактивни материали, токсични 
вещества и биологични агенти терористични 
групировки продължават да демонстрират на-
мерения за развитие на капацитет за тяхното 
използване. Потенциална заплаха съдържат и 
стремежи на организирани криминални групи 
да осигурят достъп до такива материали с 
цел обслужване на собствени икономически 
интереси. Това генерира рискове, свързани със 
съхраняването на съществуващите арсенали 
от ядрено оръжие и радиоактивни материали, 
както и с развитието на системи за тяхната 
доставка в отделни държави с неефективни 
органи за управление и сигурност.
35. Ескалацията на въоръжените конфлик­ти 
в световен мащаб повишава риска от реализи-
ране на незаконни оръжейни доставки, вклю-
чително реекспорт към ембаргови държави 
и/или нелегитимни крайни потребители, в 
т.ч. терористични организации.